Bəxtiyar Əsgərov

Bəxtiyar Əsgərov (Əsgərov Bəxtiyar Hüseynalı oğlu; ) — Azərbaycan ictimai-siyasi və dövlət xadimi. Azərbaycan Yazıçılar Birliyinin üzvü (2002) və filologiya üzrə fəlsəfə doktoru (2010). Yeni Azərbaycan Partiyası Gənclər Birliyinin sədrinin müavini (2005-2011). Azərbaycan Respublikası Prezidentinin Konstitusiya Referendumundaki Səlahiyyətli Nümayəndəsi (2016). Azərbaycan Respublikası Naxçıvan Muxtar Respublikasının Bakı şəhərində Daimi Nümayəndəliyinin rəhbəri (2014-cü ildən).

 Həyatı 
Bəxtiyar Əsgərov 1981-ci ildə Naxçıvan MSSR Culfa rayonunun Göydərə kəndində anadan olmuşdur. 2002-ci ildə Bakı Dövlət Universiteti Filologiya fakültəsinin bakalavr, 2004-cü ildə isə magistratura təhsil pillələrini fərqlənmə diplomları ilə bitirmişdir.

2001–2005-ci illərdə Bakı Dövlət Universiteti Azad Tələbə Həmkarlar İttifaqı Komitəsinin sədr müavini işləmiş, 2004–2007-ci illərdə Bakı Dövlət Universitetində aspirantura təhsili almışdır. 2004-cü ildən Bakı Dövlət Universitetinin müəllimi vəzifəsində çalışır.

2010-cu ildə "M. S. Ordubadinin dramaturgiyası" mövzusunda dissertasiya işini uğurla müdafiə edərək filologiya üzrə fəlsəfə doktoru elmi dərəcəsi almışdır. 2012-ci ildən Nizami Gəncəvi adına Milli Azərbaycan Ədəbiyyatı Muzeyinin doktorantı kimi "XX əsr Azərbaycan tarixi romanlarında gərçəklik və təxəyyülün sintezi" adlı filologiya elmləri doktoru dissertasiya işini uğurla tamamlamışdır.

5 kitab, eləcə də 2 monoqrafiya, bir çox nüfuzlu jurnal və qəzetlərdə çap edilmiş, 50-dək elmi və 100-dən çox siyasi-publisistik məqalələrin müəllifidir.

İngilis, rus və türk dillərini bilir.

2002-ci ildən Azərbaycan Yazıçılar Birliyinin üzvüdür.

 Siyasi fəaliyyəti 
2005–2011-ci illərdə Yeni Azərbaycan Partiyası Gənclər Birliyinin ideoloji məsələlər üzrə sədr müavini(Respublika üzrə) vəzifəsinə secilmişdir.

Azərbaycan Respublikasının Prezidenti İlham Əliyevin səlahiyyətli nümayəndəsi, respublika üzrə kecirilmiş Azərbaycan Respublikası Konstitusiyasına dəyişikliklərlə bağlı referendumda vəkil kimi fəaliyyət göstərmişdir.

28 fevral 2014-cü ildən Naxçıvan Muxtar Respublikasının Bakı şəhərində Daimi Nümayəndəliyinə rəhbərlik edir.

1999-cu ildən Yeni Azərbaycan Partiyasının üzvüdür.

 Kitabları 
 Sevgi qatarı // Bakı: Bakı Universiteti nəşriyyatı, 2001, 110 səh.
 Zamansız yaşam // Bakı: Bakı Universiteti nəşriyyatı, 2002, 90 səh.
 Dərdimi sözə danışdım // Bakı: Borçalı nəşriyyatı, 2011, 116 səh.
 Məmməd Səid Ordubadinin dramaturgiyası // Bakı: "E. L." NPŞ MMC, 2013. 184 səh.
 Azərbaycan tarixi romanlarında gerçəklik və bədii təxəyyül // Bakı: "Elm və təhsil", 2015. 280 səh.

 Ailəsi 
Ailəlidir, iki övladı var.

 İstinadlar 

 Mənbə 
 Əsgərov Bəxtiyar Hüseynalı oğlu

Kateqoriya:Azərbaycan Yazıçılar Birliyinin üzvləri
Kateqoriya:Filologiya üzrə fəlsəfə doktorları
Kateqoriya:Naxçıvan Muxtar Respublikasının Bakı şəhərində daimi nümayəndələri